"Nu găsești unul care a jucat bine!"-Florin Prunea, indignat după ce a văzut eșecul lui Dinamo cu Hermannstadt!
Florin Prunea a reacționat după ce a văzut eșecul suferit de Dinamo în deplasare. "Câinii" au pierdut în fața celor de la Hermannstadt (0-3).
Fostul portar român nu a putut lăuda niciun jucător din formația bucureșteană, ținând să sublinieze absența lui Dennis Politic și a lui Eddy Gnahore.
"Nu găsești unul care a jucat bine!"
"Nu am crezut că absența lui Gnahore și Politic pot să deregleze în halul ăsta problemele. Păi pe benzi a fost o diferență extrem de mare. Incredibil.
Nu găsești unul care a jucat bine. Prea mare diferența între ce s-a întâmplat în meciurile trecute și prima repriză de astăzi", a mărturisit Florin Prunea, pentru Digi Sport.